title: KOMMISSIONENS GENNEMFØRELSESFORORDNING (EU) …/… om ikke at godkende formaldehyd som et fodertilsætningsstof tilhørende de funktionelle grupper konserveringsmidler og hygiejneforbedrende midler

text:
               KOMMISSIONENS GENNEMFØRELSESFORORDNING (EU) …/…

               af 7.2.2018

               om ikke at godkende formaldehyd som et fodertilsætningsstof tilhørende de funktionelle grupper konserveringsmidler og hygiejneforbedrende midler

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer
                  1
               , særlig artikel 9, stk. 2, og

               ud fra følgende betragtninger:

               (1)Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for at meddele eller ikke meddele sådan godkendelse. Forordningens artikel 10 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 70/524/EØF
                  2
               .

               (2)Formaldehyd blev ved Kommissionens direktiv 83/466/EØF
                  3
                godkendt som et fodertilsætningsstof tilhørende gruppen konserveringsmidler til svin indtil seks måneder til anvendelse i skummetmælk, jf. direktiv 70/524/EØF. Tilsætningsstoffet blev derpå opført i registret over fodertilsætningsstoffer som et eksisterende produkt, jf. artikel 10, stk. 1, i forordning (EF) nr. 1831/2003.

               (3)Formaldehyd (EF-nr. 200-001-8, CAS-nr. 50-00-0) blev opført på den ved Kommissionens forordning (EF) nr. 1451/2007
                  4
                opstillede liste over aktivstoffer, der skal vurderes med henblik på eventuel optagelse i bilag I, I A eller I B til Europa-Parlamentets og Rådets direktiv 98/8/EF
                  5
               . Imidlertid omfatter Europa-Parlamentets og Rådets forordning (EU) nr. 528/2012
                  6
               , der erstatter direktiv 98/8/EF, ikke produkter, der anvendes til konservering af foder via bekæmpelse af skadegørere, navnlig med henblik på at reducere kontaminering af foder med Salmonella, da sådanne produkter falder inden for anvendelsesområdet for forordning (EF) nr. 1831/2003. I overensstemmelse med Kommissionens afgørelse 2013/204/EU
                  7
                har det siden den 1. juli 2015 ikke været tilladt at markedsføre biocidholdige produkter, der indeholder formaldehyd, til konservering af foder. Datoen blev fastsat med det formål at give den nødvendige tid til overgangen fra reguleringsordningen for biocidholdige produkter til fodertilsætningsstofordningen i henhold til forordning (EF) nr. 1831/2003.

               (4)Der er i henhold til artikel 7 i forordning (EF) nr. 1831/2003 indgivet to ansøgninger om godkendelse af et præparat af formaldehyd som et fodertilsætningsstof til alle dyrearter med anmodning om, at tilsætningsstoffet klassificeres i tilsætningsstofkategorien "teknologiske tilsætningsstoffer" og i den funktionelle gruppe "konserveringsmidler". Begge ansøgninger omfatter anvendelse i skummetmælk til svin på indtil seks måneder som et eksisterende produkt, jf. artikel 10, stk. 2, i forordning (EF) nr. 1831/2003. Ansøgningerne var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

               (5)Desuden er der i henhold til artikel 7 i forordning (EF) nr. 1831/2003 indgivet en ansøgning om godkendelse af et præparat af formaldehyd som fodertilsætningsstof til svin og fjerkræ med anmodning om, at tilsætningsstoffet klassificeres i tilsætningsstofkategorien "teknologiske tilsætningsstoffer" og i den funktionelle gruppe "hygiejneforbedrende midler". Denne ansøgning var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

               (6)Den Europæiske Fødevaresikkerhedsautoritet (i det følgende benævnt "autoriteten") konkluderede i sine to udtalelser af 28. januar 2014
                  8
               og i sin udtalelse af 1. juli 2014
                  9
               , at præparatet af formaldehyd for så vidt angår målarterne ville være sikkert ved specifikke koncentrationsniveauer for slagtekyllinger, æglæggende høner, japansk vagtel og smågrise (fravænnede), men at det ikke var muligt at fastsætte et niveau, der ville være sikkert for alle dyrearter og kategorier, herunder alt fjerkræ og alle svin. Desuden kunne der ikke udledes et koncentrationsniveau for formaldehyd, der ville være sikkert for målarterne ved reproduktion, ud fra de tilgængelige undersøgelser. Autoriteten konkluderede også, at præparatet af formaldehyd havde potentiale til at være effektivt som konserveringsmiddel og — som hygiejneforbedrende middel — til at reducere mikrobiel vækst i foder kontamineret med Salmonella. I sine tre udtalelser konkluderede autoriteten endvidere, at formaldehyd gav anledning til sikkerhedsmæssige betænkeligheder med hensyn til brugernes sikkerhed. Formaldehyd er et toksisk, stærkt irriterende stof, et kraftigt hudsensibiliserende og respiratorisk sensibiliserende stof (kan blandt andet forårsage erhvervsbetinget astma) og forårsager øjenskader. I sine udtalelser nævnte autoriteten, at lavere lokale koncentrationer af formaldehyd — mens lokal irritation i høj grad forventes at fremme carcinogenicitet — vides at producere DNA-addukter, og at eksponering for ikke-irriterende koncentrationer af forsigtighedshensyn derfor ikke bør betragtes som fuldkommen risikofri. Autoriteten konkluderede, at det herudover heller ikke kan udelukkes, at der er en årsagssammenhæng mellem eksponering for formaldehyd og leukæmi. Autoriteten konkluderede, at der med hensyn til den anvendelse af præparatet af formaldehyd, som der er ansøgt om, ikke kan fastsættes et sikkert niveau for eksponering af hud, øjne og åndedrætsorganer for formaldehyd. Autoriteten anbefalede derfor, at der træffes foranstaltninger for at sikre, at personer, der håndterer produktet, ikke får udsat åndedrætsorganer, hud eller øjne for nogen form for støv, aerosol eller damp, der måtte opstå ved anvendelse af produktet. Autoriteten anbefalede desuden, at der tages hensyn til, hvorvidt de strenge beskyttelsesforanstaltninger, når de er indført, faktisk beskytter brugerne effektivt.  Autoriteten verificerede også den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.

               (7)Formaldehyd er klassificeret som kræftfremkaldende (kategori 1B) ved indånding og som kimcellemutagent (kategori 2), jf. Europa-Parlamentets og Rådets forordning (EF) nr. 1272/2008
                  10
               .

               (8)Grænseværdier for erhvervsmæssig eksponering for formaldehyd er under udarbejdelse inden for rammerne af EU-lovgivningen om sundhed og sikkerhed på arbejdspladsen. Det Videnskabelige Udvalg vedrørende Grænseværdier for Erhvervsmæssig Eksponering, der blev nedsat ved Kommissionens afgørelse 2014/113/EU
                  11
               , udtalte sig i sin anbefaling af 30. juni 2016
                  12
                vedrørende en grænseværdi for formaldehyd på grundlag af en virkemådevurdering, og en sådan grænseværdi blev derefter drøftet i Det Rådgivende Udvalg for Sikkerhed og Sundhed på Arbejdspladsen
                  13
               , der er et trepartorgan, i overensstemmelse med procedurerne for fastsættelse af grænseværdier for erhvervsmæssig eksponering.

               (9)I overensstemmelse med artikel 9 i forordning (EF) nr. 1831/2003 skal der ved godkendelse af et tilsætningsstof tages hensyn til kravene i artikel 5, stk. 2 og 3, i samme forordning samt fællesskabslovgivningen og andre legitime forhold af relevans for den pågældende sag. Risikostyringsbeslutningen vedrørende godkendelse af formaldehyd som fodertilsætningsstof bør derfor baseres på alle tilgængelige oplysninger vedrørende risici, navnlig de risici, som håndteringen af formaldehyd indebærer for brugerne, navnlig arbejdstagere, på den ene side og de risici for dyr eller forbrugere af de pågældende animalske produkter, der vil kunne opstå ved ikke at anvende formaldehyd som fodertilsætningsstof, på den anden side.

               (10)I overensstemmelse med EU-lovgivningen om sundhed og sikkerhed på arbejdspladsen, og navnlig artikel 4 i Europa-Parlamentets og Rådets direktiv 2004/37/EF
                  14
               , skal arbejdsgiveren begrænse anvendelsen af et kræftfremkaldende stof eller mutagen på arbejdsstedet, navnlig ved, for så vidt det er teknisk muligt, at erstatte det med et stof, en blanding eller en proces, som under anvendelsesbetingelserne herfor ikke er farligt eller er mindre farligt for arbejdstagernes sundhed eller sikkerhed.

               (11)På grund af de alvorlige risici, som håndteringen af formaldehyd indebærer for brugerne, kan en sådan tilgang baseret på erstatning også anvendes i forbindelse med dette tilsætningsstof under hensyntagen til målsætningen om at sikre et højt niveau af beskyttelse af menneskers sundhed og brugernes interesser i henhold til forordning (EF) nr. 1831/2003 og til forsigtighedsprincippet i Europa-Parlamentets og Rådets forordning (EF) nr. 178/2002
                  15
               .

               (12)Med hensyn til mulige alternative produkter til formaldehyd som tilsætningsstof tilhørende den funktionelle gruppe konserveringsmidler er en række tilsætningsstoffer for øjeblikket godkendt i Unionen i samme funktionelle gruppe.

               (13)Med hensyn til mulige alternative produkter til formaldehyd som tilsætningsstof tilhørende den funktionelle gruppe hygiejneforbedrende midler
                  16
                gennemføres der for øjeblikket forskning med henblik på at udvikle tilsætningsstoffer, der er både sikre og effektive med hensyn til at reducere mikrobiologisk kontaminering i foder. Der er allerede godkendt et tilsætningsstof i den pågældende funktionelle gruppe
                  17
               , og selv om dette tilsætningsstof har en anderledes virkningsmekanisme, betragtes det derfor som et alternativ med hensyn til at reducere antallet af bakterielle patogener, herunder Salmonella spp., i foder, uden at det giver anledning til samme betænkeligheder med hensyn til brugernes sikkerhed som anvendelsen af formaldehyd. Der er indgivet adskillige ansøgninger om godkendelse af andre tilsætningsstoffer i den pågældende funktionelle gruppe, og disse er under behandling i overensstemmelse med forordning (EF) nr. 1831/2003. Desuden kan andre godkendte fødevaretilsætningsstoffer, som zootekniske tilsætningsstoffer, forbedre kvaliteten af animalske produkter via reduktion af kontaminering med enteropatogener som for eksempel Salmonella spp.

               (14)Sammen med muligheden for at anvende andre produkter som alternativ til formaldehyd til de påtænkte formål i foder bidrager gennemførelsen af hygiejnekravene samt god praksis i foderstofkæden, jf. Europa-Parlamentets og Rådets forordning (EF) nr. 183/2005
                  18
               , til sikkerheden og kvaliteten af foder via en forebyggende indsats. Der er i den henseende navnlig fastsat specifikke hygiejneforanstaltninger med henblik på bekæmpelse, forebyggelse og behandling af foder kontamineret med Salmonella.

               (15)Det følger af ovenstående, at fordelene ved formaldehyd — i betragtning af formaldehyds skadelige virkninger for brugere, der håndterer stoffet, sammenholdt med anvendelsen af forsigtighedsprincippet i beskyttelsen af arbejdstagernes sundhed og med den omstændighed, at en række produkter og foranstaltninger, der ikke giver anledning til samme betænkeligheder med hensyn til menneskers sundhed, er tilgængelige som alternativer til de påtænkte anvendelser af formaldehyd i foder — ikke opvejer sundhedsrisiciene. Derfor er betingelserne for godkendelse, jf. artikel 5 i forordning (EF) nr. 1831/2003, ikke opfyldt, og formaldehyd bør derfor ikke godkendes som et fodertilsætningsstof til anvendelse som konserveringsmiddel og hygiejneforbedrende middel.

               (16)Da yderligere anvendelse af formaldehyd kan udgøre en risiko for menneskers sundhed, bør fodertilsætningsstoffet tilhørende den funktionelle gruppe "konserveringsmidler" til anvendelse i skummetmælk til svin på indtil seks måneder samt forblandinger, der indeholder det, trækkes tilbage fra markedet snarest muligt. Dog bør der indrømmes en begrænset periode for tilbagetrækningen fra markedet af de eksisterende lagre af de pågældende produkter, således at aktørerne kan opfylde tilbagetrækningsforpligtelsen på tilfredsstillende vis. Der bør derfor også indrømmes en begrænset periode for tilbagetrækningen fra markedet af skummetmælk, der indeholder tilsætningsstoffet eller forblandingerne, samt foderblandinger, der indeholder sådan skummetmælk, for at tage hensyn til anvendelsen af disse produkter i foderstofkæden.

               (17)Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

               Artikel 1
                  Afvisning af godkendelse

               Formaldehyd som et fodertilsætningsstof tilhørende tilsætningsstofkategorien "teknologiske tilsætningsstoffer" og de funktionelle grupper "konserveringsmidler" og "hygiejneforbedrende midler" godkendes ikke.

               Artikel 2
                  Tilbagetrækning fra markedet

               1.Eksisterende lagre af formaldehyd som et tilsætningsstof tilhørende tilsætningsstofkategorien "teknologiske tilsætningsstoffer" og den funktionelle gruppe "konserveringsmidler" til anvendelse i skummetmælk til svin indtil seks måneder samt forblandinger, der indeholder dette tilsætningsstof, trækkes tilbage fra markedet snarest muligt og senest den [3 months from the date of entry into force of this Regulation – Date to be inserted by the Service responsible for the publication].

               2.Skummetmælk, der indeholder tilsætningsstoffet, eller skummetmælk, der indeholder de i stk. 1 omhandlede forblandinger, samt foderblandinger, der indeholder sådan skummetmælk, der er fremstillet før den [3 months from the date of entry into force of this Regulation – Date to be inserted by the Service responsible for the publication] trækkes tilbage fra markedet snarest muligt og senest den [6 months from the date of entry into force of this Regulation – Date to be inserted by the Service responsible for the publication].

               Artikel 3
                  Ikrafttræden

               Denne forordning træder i kraft på tyvendedagen efter offentliggørelsen i Den Europæiske Unions Tidende.

               Denne forordning er bindende i alle enkeltheder og gælder umiddelbart i hver medlemsstat.

               Udfærdiget i Bruxelles, den 7.2.2018.

                     På Kommissionens vegne

                     Formand
                     Jean-Claude JUNCKER

                     (1)

                        EUT L 268 af 18.10.2003, s. 29.

                     (2)

                        Rådets direktiv 70/524/EØF af 23. november 1970 om tilsætningsstoffer til foderstoffer (EFT L 270 af 14.12.1970, s. 1).

                     (3)

                        Kommissionens treogfyrretyvende direktiv 83/466/EØF af 28. juli 1983 om ændring af bilagene til Rådets direktiv 70/524/EØF om tilsætningsstoffer til foderstoffer (EFT L 255 af 15.9.1983, s. 28). Kommissionens treogfyrretyvende direktiv 85/429/EØF af 8. juli 1985 om ændring af bilagene til Rådets direktiv 70/524/EØF om tilsætningsstoffer til foderstoffer (EFT L 245 af 12.9.1985, s. 1).

                     (4)

                        Kommissionens forordning (EF) nr. 1451/2007 af 4. december 2007 om den anden fase af det tiårs arbejdsprogram, der er omhandlet i artikel 16, stk. 2, i Europa-Parlamentets og Rådets direktiv 98/8/EF om markedsføring af biocidholdige produkter (EUT L 325 af 11.12.2007, s. 3).

                     (5)

                        Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (EFT L 123 af 24.4.1998, s. 1).

                     (6)

                        Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (EUT L 167 af 27.6.2012, s. 1).

                     (7)

                        Kommissionens afgørelse 2013/204/EU af 25. april 2013 om, at bifenthrin til produkttype 20 ikke optages i bilag I, I A eller I B til Europa-Parlamentets og Rådets direktiv 98/8/EF om markedsføring af biocidholdige produkter (EUT L 117 af 27.4.2013, s. 18).

                     (8)

                        EFSA Journal 2014;12(2):3561 og EFSA Journal 2014;12(2)3562.

                     (9)

                        EFSA Journal 2014;12(7):3790.

                     (10)

                        Europa-Parlamentets og Rådets forordning (EF) nr. 1272/2008 af 16. december 2008 om klassificering, mærkning og emballering af stoffer og blandinger og om ændring og ophævelse af direktiv 67/548/EØF og 1999/45/EF og om ændring af forordning (EF) nr. 1907/2006 (EUT L 353 af 31.12.2008, s. 1).

                     (11)

                        Kommissionens afgørelse 2014/113/EU af 3. marts 2014 om oprettelse af et videnskabeligt udvalg vedrørende grænseværdier for erhvervsmæssig eksponering for kemiske agenser og om ophævelse af afgørelse 95/320/EF (EUT L 62 af 4.3.2014, s. 18).

                     (12)

                        SCOEL/REC/125. Foreligger online på følgende adresse:

                  https://publications.europa.eu/da/publication-detail/-/publication/7a7ae0c9-c03d-11e6-a6db-01aa75ed71a1

                     (13)

                        Det Rådgivende Udvalg for Sikkerhed og Sundhed på Arbejdspladsen blev nedsat ved Rådets afgørelse 2003/C 218/01 af 22. juli 2003 om nedsættelse af et rådgivende udvalg for sikkerhed og sundhed på arbejdspladsen (EUT C 218 af 13.9.2003, s. 1).

                     (14)

                        Europa-Parlamentets og Rådets direktiv 2004/37/EF af 29. april 2004 om beskyttelse af arbejdstagerne mod risici for under arbejdet at være udsat for kræftfremkaldende stoffer eller mutagener (sjette særdirektiv i henhold til artikel 16, stk. 1, i Rådets direktiv 89/391/EØF) (EUT L 158 af 30.4.2004, s. 50).

                     (15)

                        Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1).

                     (16)

                        Denne funktionelle gruppe er fastsat ved Kommissionens forordning (EU) 2015/2294 af 9. december 2015 om ændring af Europa-Parlamentets og Rådets forordning (EF) nr. 1831/2003 for så vidt angår indførelse af en ny funktionel gruppe af fodertilsætningsstoffer (EUT L 324 af 10.12.2015, s. 3) og er et resultat af teknologisk og videnskabelig udvikling,

                     (17)

                        Kommissionens gennemførelsesforordning (EU) 2017/940 af 1. juni 2017 om godkendelse af myresyre som tilsætningsstof til foder til alle dyrearter (EUT L 142 af 2.6.2017, s. 40).

                     (18)

                        Europa-Parlamentets og Rådets forordning (EF) nr. 183/2005 af 12. januar 2005 om krav til foderstofhygiejne (EUT L 35 af 8.2.2005, s. 1).


title: KOMMISSIONENS GENNEMFØRELSESFORORDNING (EU) …/… om ensartede betingelser for meddelelse af tidsrækker for den nye regionale opdeling i henhold til forordning (EF) nr. 1059/2003

text:
               KOMMISSIONENS GENNEMFØRELSESFORORDNING (EU) …/…

               af 8.11.2018

               om ensartede betingelser for meddelelse af tidsrækker for den nye regionale opdeling i henhold til forordning (EF) nr. 1059/2003

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets forordning (EF) nr. 1059/2003 af 26. maj 2003 om indførelse af en fælles nomenklatur for regionale enheder (NUTS)
                  1
               , særlig artikel 5, stk. 5, og

               ud fra følgende betragtninger:

               (1)Forordning (EF) nr. 1059/2003 udgør retsgrundlaget for den regionale nomenklatur med henblik på at muliggøre indsamling, udarbejdelse og formidling af harmoniseret regionalstatistik i Unionen.

               (2)Kommissionen har ændret den fælles nomenklatur for statistiske regionale enheder (NUTS) ved forordning (EU) 2016/2066, der trådte i kraft den 1. januar 2018.

               (3)Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System —

               VEDTAGET DENNE FORORDNING:

               Artikel 1

               Medlemsstaterne meddeler Kommissionen tidsrækkerne for den nye regionale opdeling, jf. bilaget.

               Artikel 2

               Denne forordning træder i kraft på tyvendedagen efter offentliggørelsen i Den Europæiske Unions Tidende.

               Denne forordning er bindende i alle enkeltheder og gælder umiddelbart i hver medlemsstat.

               Udfærdiget i Bruxelles, den 8.11.2018.

                     På Kommissionens vegne

                     Formand
                     Jean-Claude JUNCKER

                     (1)

                        EUT L 154 af 21.6.2003, s. 1. Senest ændret ved forordning (EU) 2017/2391 (EUT L 350 af 29.12.2017, s. 1).

    ---documentbreak---

               BILAG

               År, hvor indberetningen skal påbegyndes, opdelt efter statistisk område

                        Område

                        NUTS 2-niveau

                        NUTS 3-niveau

                        Landbrug

                        2013

                        Demografi – befolkning, levende fødsler, dødsfald

                        1990
                           1

                        1990
                           2

                        Arbejdsmarked – beskæftigelse, arbejdsløshed

                        2013

                        2013
                           3

                        Uddannelse

                        2013

                        Miljø – affaldsbehandlingsanlæg

                        2014

                        Sundhed – dødsårsager

                        1997
                           4

                        Sundhed – infrastruktur

                        1996
                           5

                        Sundhed – patienter

                        2003
                           6

                        Informationssamfundet

                        2013
                           7

                        Regionalregnskaber: husholdningernes konti

                        2000

                        Regionalregnskaber – regionale konti

                        2000

                        2000

                        Videnskab og teknologi – FoU-udgifter og FoU-personale

                        2015

                        Turisme

                        2015

                     (1)

                        Indberetning er ikke obligatorisk for referenceårene 1990-2012.

                     (2)

                        Indberetning er ikke obligatorisk for referenceårene 1990-2012.

                     (3)

                        Indberetning er ikke obligatorisk.

                     (4)

                        Indberetning er ikke obligatorisk for referenceårene 1997-2011.

                     (5)

                        Indberetning er ikke obligatorisk.

                     (6)

                        Indberetning er ikke obligatorisk.

                     (7)

                        Indberetning er ikke obligatorisk.


title: KOMMISSIONENS GENNEMFØRELSESFORORDNING (EU) …/… om regler for anvendelsen af Europa-Parlamentets og Rådets forordning (EU) nr. 1308/2013 for så vidt angår analysemetoder til bestemmelse af vinavlsprodukters fysiske, kemiske og organoleptiske egenskaber og meddelelser om medlemsstaternes beslutninger om forhøjelser af det naturlige alkoholindhold

text:
               KOMMISSIONENS GENNEMFØRELSESFORORDNING (EU) …/…

               af 16.4.2019

               om regler for anvendelsen af Europa-Parlamentets og Rådets forordning (EU) nr. 1308/2013 for så vidt angår analysemetoder til bestemmelse af vinavlsprodukters fysiske, kemiske og organoleptiske egenskaber og meddelelser om medlemsstaternes beslutninger om forhøjelser af det naturlige alkoholindhold

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007
                  1
               , særlig artikel 80, stk. 5, artikel 91, litra c) og d), og artikel 223, stk. 3, og

               ud fra følgende betragtninger:

               (1)Forordning (EU) nr. 1308/2013 ophæver og erstatter Rådets forordning (EF) nr. 1234/2007
                  2
               . Del II, afsnit II, kapitel I, afdeling 1, i forordning (EU) nr. 1308/2013 indeholder bestemmelser om kategorier af vinavlsprodukter, ønologiske fremgangsmåder og restriktioner i forbindelse hermed og tillægger Kommissionen beføjelser til at vedtage delegerede retsakter og gennemførelsesretsakter på dette område. For at sikre, at vinmarkedet fungerer efter hensigten inden for de nye retlige rammer, bør der vedtages visse bestemmelser ved hjælp af sådanne retsakter. Disse retsakter bør erstatte bestemmelserne i Kommissionens forordning (EF) nr. 606/2009
                  3
               , som ophæves ved Kommissionens delegerede forordning
                  4
                (EU) [den delegerede forordning om ønologiske fremgangsmåder].

               (2)I henhold til artikel 80, stk. 5, og artikel 91, litra d), i forordning (EU) nr. 1308/2013 vedtager Kommissionen, når det er relevant, regler om analysemetoder til bestemmelse af vinavlsprodukters fysiske, kemiske og organoleptiske egenskaber. Metoderne fastsættes på grundlag af relevante metoder, der er anbefalet og offentliggjort af Den Internationale Vinorganisation (OIV), medmindre de er ineffektive eller uhensigtsmæssige. Artikel 91, litra c), i forordning (EU) nr. 1308/2013 giver desuden Kommissionen beføjelse til at fastsætte regler for kontrol af, om disse produkter har gennemgået en behandling, der strider mod de tilladte ønologiske fremgangsmåder i Unionen.

               (3)Analysemetoden til bestemmelse af, hvorvidt allylisothiocyanat er til stede i vinproduktet, er fastsat i bilaget til denne forordning. Hvad angår andre metoder til konstatering af, om produkter har gennemgået en behandling, der strider mod de tilladte ønologiske fremgangsmåder, bør de gældende regler være dem, som de berørte medlemsstater tillader.

               (4)Medlemsstaterne skal i henhold til del I, afsnit A, punkt 3, i bilag VIII til forordning (EU) nr. 1308/2013 underrette Kommissionen om eventuelle forhøjelser af de grænser, der er fastsat i samme afsnits punkt 2. Der bør fastsættes nærmere bestemmelser om medlemsstaternes fremsendelse af disse oplysninger til Kommissionen.

               (5)Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:

               Artikel 1
               Anvendelsesområde

               Ved denne forordning fastsættes der regler om anvendelse af afsnit II, kapitel I, i forordning (EU) nr. 1308/2013 for så vidt angår analysemetoder til bestemmelse af vinavlsprodukters fysiske, kemiske og organoleptiske egenskaber og meddelelser om medlemsstaternes beslutninger om at tillade forhøjelser af det naturlige alkoholindhold.

               Artikel 2
               Gældende EU-analysemetoder

               De analysemetoder, der er omhandlet i artikel 75, stk. 5, litra d), i forordning (EU) nr. 1308/2013, og som skal anvendes til kontrol af de grænser, der er fastsat i EU-reglerne for anvendelse af allylisothiocyanat til fremstilling af visse vinavlsprodukter, er fastsat i bilaget til nærværende forordning.

               Artikel 3
               Medlemsstaternes meddelelse af deres beslutninger om at tillade en forhøjelse af det naturlige alkoholindhold

               1. Medlemsstater, der tillader en forhøjelse af det naturlige alkoholindhold udtrykt i volumen i henhold til del I, afsnit A, punkt 3, i bilag VIII til forordning (EU) nr. 1308/2013, meddeler Kommissionen dette senest en måned efter indrømmelse af undtagelsen. I meddelelsen angiver medlemsstaterne de regioner og sorter, der er berørt af beslutningen, og de forelægger data og dokumentation for, at de klimatiske forhold har været usædvanligt ugunstige i de pågældende regioner.

               2. Meddelelserne gives i overensstemmelse med delegeret forordning (EU) 2017/1183
                  5
                og Kommissionens gennemførelsesforordning (EU) 2017/1185
                  6
               .

               3. Kommissionen underretter derefter de øvrige medlemsstater herom.

               Artikel 4
               Ikrafttræden

               Denne forordning træder i kraft på tyvendedagen efter offentliggørelsen i Den Europæiske Unions Tidende.

               Den anvendes fra den [skal tilpasses datoen for anvendelsen af den delegerede retsakt].

               Denne forordning er bindende i alle enkeltheder og gælder umiddelbart i hver medlemsstat.

               Udfærdiget i Bruxelles, den 16.4.2019.

                     På Kommissionens vegne

                     Formand
                     Jean-Claude JUNCKER

                     (1)

                        EUT L 347 af 20.12.2013, s. 671.

                     (2)

                        Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (EUT L 299 af 16.11.2007, s. 1).

                     (3)

                        Kommissionens forordning (EF) nr. 606/2009 af 10. juli 2009 om gennemførelsesbestemmelser til Rådets forordning (EF) nr. 479/2008 for så vidt angår kategorier af vinavlsprodukter, ønologiske fremgangsmåder og restriktioner i forbindelse hermed (EUT L 193 af 24.7.2009, s. 1).

                     (4)

                        Kommissionens delegerede forordning (EU) …/… af […] [...] (EUT L […]).

                     (5)

                        Kommissionens delegerede forordning (EU) 2017/1183 af 20. april 2017 om supplering af Europa-Parlamentets og Rådets forordning (EU) nr. 1307/2013 og (EU) nr. 1308/2013 for så vidt angår formidling til Kommissionen af oplysninger og dokumenter (EUT L 171 af 4.7.2017, s. 100).

                     (6)

                        Kommissionens gennemførelsesforordning (EU) 2017/1185 af 20. april 2017 om regler for anvendelsen af Europa-Parlamentet og Rådets forordning (EU) nr. 1307/2013 og (EU) nr. 1308/2013 for så vidt angår indberetning til Kommissionen af oplysninger og dokumenter og ændring og ophævelse af flere af Kommissionens forordninger (EUT L 171 af 4.7.2017, s. 113).

    ---documentbreak---

               DA

               BILAG

               SÆRLIGE EU-ANALYSEMETODER

               ALLYLISOTHIOCYANAT

               1. Metodens princip

               Allylisothiocyanat, som eventuelt er til stede i vinen, isoleres ved destillation og påvises ved gaskromatografi.

               2. Reagenser

               2.1. Absolut ethanol.

               2.2. Standardopløsning: opløsning i absolut alkohol af allylisothiocyanat med et indhold af aktivt stof på 15 mg/l.

               2.3. Kuldeblanding bestående af ethanol og tøris (temperatur – 60 °C).

               3. Apparatur

               3.1. Apparatur til destillation ved medrivning i gennemstrømmende nitrogen som vist på figuren.

               3.2. Varmekappe med temperaturregulering.

               3.3. Flowmeter

               3.4. Gaskromatograf med flammefotometrisk detektor med selektivt filter til svovlforbindelser (λ = 394 nm) eller enhver anden detektor, der er egnet til denne måling.

               3.5. Kromatografikolonne af rustfrit stål, indvendig diameter 3 mm, længde 3 m, fyldt med 10 % 20 M carbowax på chromosorb WHP, 80-100 mesh.

               3.6. Mikroinjektionssprøjte på 10 µl.

               4. Fremgangsmåde

               2 liter vin overføres til destillationskolben. Derefter anbringes der nogle få ml ethanol (punkt 2.1) i hvert af de to opsamlingsrør, så den porøse del af gasdispersionsrøret er fuldstændig nedsænket heri. De to rør afkøles udefra med kuldeblandingen. Kolben forbindes med opsamlingsrørene, og en nitrogenstrøm med et flow på ca. 3 liter pr. time sendes gennem apparatet. Vinen opvarmes til 80 °C ved passende regulering af varmekappens temperatur, og der opsamles i alt 45-50 ml destillat.

               Gaskromatografen stabiliseres, idet det tilrådes at arbejde under følgende betingelser:

               — injektortemperatur: 200 °C

               — kolonnetemperatur: 130 °C

               — bæregas: helium med et flow på 20 ml pr. minut.

               Med injektionssprøjten indsprøjtes en sådan mængde standardopløsning, at den top, der skyldes allylisothiocyanat, let kan udpeges på gaskromatogrammet.

               Derefter indsprøjtes en alikvot af destillatet, og det kontrolleres, om der er overensstemmelse mellem retentionstiden for allylisothiocyanatet og den fremkomne top.

               Under de specificerede forsøgsbetingelser er der normalt ikke naturlige forbindelser i vinen, som vil give interferens ved retentionstiden for det søgte stof.

               Apparatur til destillation i gennemstrømmende nitrogen.


title: KOMMISSIONENS GENNEMFØRELSESFORORDNING (EU) …/… om de tekniske krav til indholdet af kvalitetsrapporter om europæiske statistikker over priserne på naturgas og elektricitet i henhold til Europa-Parlamentets og Rådets forordning (EU) 2016/1952

text:
               KOMMISSIONENS GENNEMFØRELSESFORORDNING (EU) …/…

               af 17.5.2019

               om de tekniske krav til indholdet af kvalitetsrapporter om europæiske statistikker over priserne på naturgas og elektricitet i henhold til Europa-Parlamentets og Rådets forordning (EU) 2016/1952

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets forordning (EU) 2016/1952 af 26. oktober 2016 om europæiske statistikker over priserne på naturgas og elektricitet
                  1
               , særlig artikel 7, stk. 5, og

               ud fra følgende betragtninger:

               (1)I forordning (EU) 2016/1952 fastsættes rammen for udarbejdelse af sammenlignelige europæiske statistikker over priserne på naturgas og elektricitet.

               (2)I henhold til artikel 7, stk. 3, i forordning (EU) 2016/1952 skal medlemsstaterne hvert tredje år forelægge Kommissionen (Eurostat) standardkvalitetsrapporter om dataene i overensstemmelse med kvalitetskriterierne fastsat i artikel 12, stk. 1, i Europa-Parlamentets og Rådets forordning (EF) nr. 223/2009
                  2
               . Disse rapporter skal indeholde oplysninger om omfanget og indsamlingen af de anvendte data, beregningskriterier, metodologi og datakilder, samt om eventuelle ændringer heraf.

               (3)I henhold til artikel 7, stk. 4, i forordning (EU) 2016/1952 skal Kommissionen (Eurostat) vurdere kvaliteten af de fremsendte data og bruge denne vurdering og en analyse af kvalitetsrapporterne til at udarbejde og offentliggøre en rapport om kvaliteten af de europæiske statistikker, der er omfattet af forordning (EU) 2016/1952.

               (4)Efter ikrafttrædelsen af forordning (EU) 2016/1952 har Kommissionen (Eurostat) arbejdet tæt sammen med medlemsstaterne for at vurdere de relevante tekniske kvalitetssikringskrav vedrørende indholdet af samt hensigtsmæssige frister for kvalitetsrapporterne.

               (5)Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System —

               VEDTAGET DENNE FORORDNING:

               Artikel 1

               1)De tekniske kvalitetssikringskrav vedrørende indholdet af kvalitetsrapporterne om data for priserne på naturgas og elektricitet er anført i bilaget.

               2)Medlemsstaterne skal forelægge de første kvalitetsrapporter senest den 15. juni 2019.

               3)Hver kvalitetsrapport skal dække de hele år, der er gået, siden datoen for den foregående kvalitetsrapport. De første kvalitetsrapporter skal dog dække referenceårene 2017 og 2018.

               Artikel 2

               Kvalitetsrapporterne skal forelægges via Kommissionens (Eurostats) centrale dataportal for at gøre det muligt for Kommissionen (Eurostat) at modtage disse kvalitetsrapporter på elektronisk vis.

               Artikel 3

               Denne forordning træder i kraft på tyvendedagen efter offentliggørelsen i Den Europæiske Unions Tidende.

               Denne forordning er bindende i alle enkeltheder og gælder umiddelbart i hver medlemsstat.

               Udfærdiget i Bruxelles, den 17.5.2019.

                     På Kommissionens vegne

                     Formand
                     Jean-Claude JUNCKER

                     (1)

                        EUT L 311 af 17.11.2016, s. 1.

                     (2)

                        Europa-Parlamentets og Rådets forordning (EF) nr. 223/2009 af 11. marts 2009 om europæiske statistikker og om ophævelse af Europa-Parlamentets og Rådets forordning (EF, Euratom) nr. 1101/2008 om fremsendelse af fortrolige statistiske oplysninger til De Europæiske Fællesskabers Statistiske Kontor, Rådets forordning (EF) nr. 322/97 om EF-statistikker og Rådets afgørelse 89/382/EØF, Euratom om nedsættelse af et udvalg for De Europæiske Fællesskabers statistiske program (EUT L 87 af 31.3.2009, s. 164).

    ---documentbreak---

               BILAG

               De tekniske kvalitetssikringskrav vedrørende indholdet af kvalitetsrapporterne
                  om europæiske statistikker over priserne på naturgas og elektricitet

               Kvalitetsrapporterne skal indeholde oplysninger om alle de kvalitetskriterier, der er fastsat i artikel 12, stk. 1, i forordning (EF) nr. 223/2009.

               1.RELEVANS

               Medlemsstaterne skal indberette følgende oplysninger i kvalitetsrapporterne:

               a)en beskrivelse af brugerne, deres respektive behov og en begrundelse for disse behov

               b)de procedurer, der anvendes til at måle brugertilfredsheden og frembringe resultaterne

               c)i hvilket omfang de nødvendige statistikker er tilgængelige.

               2.NØJAGTIGHED

               Kvalitetsrapporterne skal indeholde:

               a)en vurdering af nøjagtigheden, hvori de forskellige datasætkomponenter opsummeres

               b)en beskrivelse af stikprøvefejlene

               c)en beskrivelse af alle andre fejl.

               3.AKTUALITET OG PUNKTLIGHED

               Medlemsstaterne skal indberette:

               a)længden af tidsrummet mellem dataenes tilgængelighed og den begivenhed eller det fænomen, de beskriver (aktualitet)

               b)længden af tidsrummet mellem måldatoen for datalevering og den faktiske dato for datalevering (punktlighed)

               c)antallet af de iterationer, der er nødvendige, for at råde over fuldt validerede data (valideringsiterationer).

               4.TILGÆNGELIGHED OG KLARHED

               Medlemsstaterne skal indberette, på hvilke betingelser og hvordan brugerne kan:

               a)indhente og anvende dataene (herunder – men ikke begrænset til – pressemeddelelser, publikationer, onlinedatabaser, adgang til mikrodata),

               b)fortolke dataene, såsom gennem levering af dokumentation om metodologi og kvalitetsstyring.

               5.SAMMENLIGNELIGHED

               Medlemsstaterne skal indberette, i hvilket omfang statistikkerne er sammenlignelige:

               a)mellem geografiske områder

               b)over tid.

               6.KOHÆRENS

               Medlemsstaterne skal indberette, i hvilket omfang statistikkerne er:

               a)forenelige med data, der er indsamlet gennem andre kilder (tværgående kohærens)

               b)konsistente inden for et givet datasæt (intern kohærens).

               Medlemsstaterne skal også rapportere om følgende yderligere kvalitetsaspekter:

               1.KVALITETSSTYRING:

               Medlemsstaterne skal rapportere om de systemer og rammer, der er indført, for at styre kvaliteten i de statistiske produkter og processer. De skal også rapportere om deres vurdering af dataenes kvalitet.

               2.DATAREVISION:

               Medlemsstaterne skal forklare, hvorfor validerede data er blevet revideret. Årsagerne hertil kan indeholde oplysninger om nye tilgængelige datakilder, nye metoder eller andre relevante oplysninger. Rapporten skal også indeholde datoen for samt størrelsen og omfanget af revisionerne.

               I overensstemmelse med artikel 7, stk. 3, i forordning (EU) 2016/1952 skal disse rapporter indeholde oplysninger om omfanget og indsamlingen af de anvendte data, beregningskriterier, anvendte metodologier og datakilder, samt om eventuelle ændringer heraf.

               1.STATISTISK FREMSTILLING

               Medlemsstaterne skal levere følgende beskrivelse af de formidlede data, der kan vises til brugerne i form af tabeller, grafer eller kort:

               a)databeskrivelse

               b)klassifikationssystem

               c)sektordækning

               d)statistiske begreber og definitioner

               e)statistisk enhed

               f)statistisk population

               g)referenceområde (geografisk dækning)

               h)tidsdækning (længden af den periode, for hvilken der foreligger data)

               i)referenceperiode (periode, der er omfattet af rapporten)

               j)måleenhed.

               2.STATISTISK BEARBEJDNING

               Kvalitetsrapporterne skal omfatte en beskrivelse af alle de procedurer, der anvendes til at indsamle, validere og udarbejde dataene og til at udlede nye oplysninger.

               3.FORMIDLINGSPOLITIK

               Kvalitetsrapporterne skal indeholde oplysninger om reglerne for formidling af data på nationalt plan.

               4.FORMIDLINGSHYPPIGHED

               Rapporterne skal også indeholde oplysninger om den hyppighed, hvormed dataene formidles på nationalt plan.

               I overensstemmelse med de principper for statistikker, der er fastsat i artikel 2, stk. 1, litra e) og f), i forordning (EF) nr. 223/2009, skal medlemsstaterne aflægge rapport om:

               1.FORTROLIGHED

               Kvalitetsrapporterne skal indeholde oplysninger om de lovgivningsmæssige foranstaltninger eller andre formelle procedurer, som forhindrer al uautoriseret videregivelse af data, der direkte eller indirekte kunne medføre identifikation af en person eller økonomisk enhed. Rapporterne skal også indeholde en beskrivelse af de regler, der anvendes til at sikre statistisk fortrolighed og forhindre uautoriseret videregivelse.

               2.OMKOSTNINGER OG BYRDE

               Kvalitetsrapporterne skal indeholde oplysninger om de omkostninger og den byrde, der er forbundet med indsamling og udarbejdelse af det statistiske produkt.